भित्त खुल्लने दी बुआज सुनियै ओ सोचें दे संसारै चा बाह्र निकली। फी कोई नमां मानू! उप्परले कमरे दा भित्त जोरै कन्नै बन्द होआ ते फी चिड़कनी लग्गने दी बुआज। नमां मानू उस्सै पराने कमरे च नमीं जोआनी कन्ने। ते कदें...। इस्सै पराने कमरे च परानी जोआनी दा नमें मानू कन्नै मेल होन्दा हा। पता नेईं, की ए मानू इस बुड्डी कन्ने गप्पां मारदे न? उनेंगी क्या कैंह्क नेईं औन्दी? सोचदे-सोचदे ओ उत्थें गै खलके कमरे दी दोआरी च बेई जन्दी। सामनै रसोई चा धूं निकलदा रौह्न्दा।